
325. Συγκρότηση, οργάνωση καιλειτουργία Εθνικού Κέ¬ 
ντρου Περιβάλλοντος και Αειφόρου Ανάπτυξης. .. 1 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας Ελλά¬ 
δος - Ρουμανίας για συνεργασία και αμοιβαία συν¬ 
δρομή μεταξύ των Τελωνειακών τους Διοικήσεων. 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 325 
Συγκρότηση, οργάνωση καιλειτουργία Εθνικού Κέντρου 
Περιβάλλοντος και Αειφόρου Ανάπτυξης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 24 του Ν. 
2742/1999 «Χωροταξικός σχεδιασμός και αειφόρος ανά¬ 
πτυξη και άλλες διατάξεις» (ΦΕΚ 207 Α'). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137 Α') που προ¬ 
στέθηκε με το άρθρο 27του Ν. 2081/1992 (ΦΕΚ 154 Α') και 
αντικαταστάθηκε με την παρ. 2α του άρθρου 1 του Ν. 
2469/1997 (ΦΕΚ38Α'). 

3. Την 1039386/441/0006Α/21.4.2000 απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών», (Β'571). 

4. Τις διατάξεις του Κανονισμού 1210/1990 του Συμ¬ 
βουλίου «Ίδρυση του Ευρωπαϊκού Οργανισμού Περιβάλ¬ 
λοντος και του Ευρωπαϊκού Δικτύου Πληροφοριών και 
Παρατηρήσεων για το Περιβάλλον» (Επίσημη Εφημερίδα 
των Ευρωπαϊκών Κοινοτήτων Ε120/1 της 11.5.1990). 

5. Το γεγονός ότι από τις προτεινόμενες διατάξεις προ- 
καλείται σε βάρος του προϋπολογισμού του Εθνικού Κέ¬ 
ντρου Περιβάλλοντος και Αειφόρου Ανάπτυξης ετήσια 
δαπάνη ύψους 270.000.000 δραχμών, η οποία κατά το 


τρέχον οικονομικό έτος περιορίζεται σε 135.000.000 
δραχμές. Η ανωτέρω δαπάνη κατά το τρέχον έτος θα αντι- 
μετωπισθεί από την επιχορήγηση του Κέντρου από το 
Π.Δ.Ε. (ΣΑΕ 9775002) και κατά τα επόμενα έτη από πι¬ 
στώσεις των αντίστοιχων Π.Δ.Ε. που θα εγγράφονται για 
το λόγο αυτό. 

6. Την 439/2000 γνωμοδότηση του Συμβουλίου της Επι¬ 
κράτειας μετά από πρόταση των Υπουργών Εσωτερικών 
Δημόσιας Διοίκησης και Αποκέντρωσης, Περιβάλλοντος 
Χωροταξίας και Δημοσίων Έργων και του Υφυπουργού 
Οικονομικών, αποφασίζουμε: 

Άρθρο 1 
Σκοπός 

Σκοπός του παρόντος διατάγματος είναι η ρύθμιση των 
θεμάτων που αφορούν τη συγκρότηση, οργάνωση, διοί¬ 
κηση και λειτουργία του νομικού προσώπου ιδιωτικού δι¬ 
καίου με την επωνυμία «Εθνικό Κέντρο Περιβάλλοντος και 
Αειφόρου Ανάπτυξης» (εφεξής «Κέντρο»), που έχει ιδρυ¬ 
θεί με το άρθρο 24 του Ν. 2742/1999. Η επωνυμία αυτή, 
για τις σχέσεις με το εξωτερικό, μεταφράζεται ως 
«ΝαΙίοηαΙ ΟθπΙθγ ΐοτ Ιόθ ΕπνίΓοηηΐΘΠΙ αηά δυείαίηαόΐθ ϋθ- 
νβίορηηθηΐ». 

Άρθρο 2 

Έδρα - Εποπτεία 

Το Κέντρο έχει έδρα την Αθήνα και είναι κοινωφελούς 
χαρακτήρα. Έχει πλήρη διοικητική και οικονομική αυτο¬ 
τέλεια και εποπτεύεται από τον Υπουργό Περιβάλλοντος, 
Χωροταξίας και Δημοσίων Έργων. 

Άρθρο 3 

Σκοποί του Κέντρου είναι: 

α. Η συλλογή, ταξινόμηση και επεξεργασία στοιχείων 
και δεδομένων για το περιβάλλον και η παροχή αντικειμε¬ 
νικών, αξιόπιστων και συγκρίσιμων πληροφοριών σε δη¬ 
μόσιους και ιδιωτικούς χρήστες. 

β. Η ευρεία διάδοση των περιβαλλοντικών πληροφο¬ 
ριών και η ενημέρωση και ευαισθητοποίηση του κοινού σε 
θέματα περιβάλλοντος και βιώσιμης ανάπτυξης. 

γ. Η επιστημονική συμβολή στην επεξεργασία, εφαρμο¬ 
γή και αξιολόγηση πολιτικών, προγραμμάτων και μέτρων 
που αφορούν το περιβάλλον και τη βιώσιμη ανάπτυξη, σε 
συνάρτηση και με τις διεθνείς και ευρωπαϊκές δραστη¬ 
ριότητες της χώρας, η αντίστοιχη επιστημονική υποστή- 

ριξη της διοίκησης και η υποβολή προτάσεων στους αρ¬ 
μόδιους φορείς. 

δ. Η τεχνική και επιστημονική στήριξη εθνικών, κοινοτι¬ 
κών και διεθνών προγραμμάτων και δράσεων που αφο¬ 
ρούν το περιβάλλον και τη βιώσιμη ανάπτυξη. 

ε. Η κατάρτιση και επιμόρφωση των υπαλλήλων της δι¬ 
οίκησης και της τοπικής αυτοδιοίκησης, καθώς και των 
πολιτών, για θέματα περιβάλλοντος και βιώσιμης ανάπτυ¬ 
ξης- 

2. Για την επίτευξη των σκοπών αυτών, το Κέντρο έχει 
τις εξής αρμοδιότητες: 

α. Συλλέγει, διαχειρίζεται και επεξεργάζεται στοιχεία που 
προέρχονται από τράπεζες δεδομένων και δίκτυα πληρο¬ 
φοριών σχετικών με το περιβάλλον. Ειδικότερα, έχει την 
επιστημονική εποπτεία και καθοδήγηση του Εθνικού Δι¬ 
κτύου Πληροφοριών Περιβάλλοντος (ΕΔΠΠ), καθώς και 
άλλωντραπεζών περιβαλλοντικών πληροφοριών και δεδο¬ 
μένων που λειτουργούν στο Υπουργείο Περιβάλλοντος, 
Χωροταξίας και Δημοσίων Έργων, και παρέχει σε αυτές 
κάθε δυνατή λειτουργική και τεχνολογική υποστήριξη. 

β. Υποστηρίζει το Υπουργείο Περιβάλλοντος, Χωροτα¬ 
ξίας και Δημοσίων Έργων στην κάλυψη των υποχρεώσε¬ 
ων της χώρας προς τον Ευρωπαϊκό Οργανισμό Περιβάλ¬ 
λοντος. 

γ. Προτείνει μέτρα, μεθόδους και δράσεις για το συντο¬ 
νισμό της δραστηριότητας των αρμοδίων φορέων στον 
τομέα του περιβάλλοντος. 

δ. Παρακολουθεί και αξιολογεί την εφαρμογή των διε¬ 
θνών συμβάσεων και της κοινοτικής νομοθεσίας γιατο πε¬ 
ριβάλλον. 

ε. Συντάσσει ετήσια έκθεση με την οποία αποτιμά την κα¬ 
τάσταση του περιβάλλοντος της χώρας και προβαίνει σε 
εκτιμήσεις για τους στόχους, τις κατευθύνσεις καιτα μέτρα 
της ασκούμενης περιβαλλοντικής πολιτικής. Η έκθεση υπο¬ 
βάλλεται στον Υπουργό Περιβάλλοντος Χωροταξίας και 
Δημοσίων Έργων για την ευρύτερη δυνατή δημοσιότητα. 

στ. Επεξεργάζεται και προτείνει μεσοπρόθεσμα και μα¬ 
κροπρόθεσμα προγράμματα δράσης για την προστασία 
του περιβάλλοντος και τη βιώσιμη ανάπτυξη και αναλαμ¬ 
βάνει την παρακολούθηση και αξιολόγηση της εφαρμο¬ 
γής τους. 

ζ. Παρέχει επιστημονική και τεχνική στήριξη στο Υπουρ¬ 
γείο Περιβάλλοντος, Χωροταξίας και Δημοσίων Έργων, 
καθώς και σε άλλα αρμόδια Υπουργεία, για τη λήψη των 
αναγκαίων μέτρων και την επεξεργασία και εφαρμογή 
σχεδίων, προγραμμάτων και δράσεων που επιβάλλονται 
από το εθνικό, ευρωπαϊκό και διεθνές δίκαιο, καθώς επί¬ 
σης και για την κατάρτιση των εκθέσεων που προβλέπο- 
νται από τις κοινοτικές οδηγίες και κανονισμούς για το πε¬ 
ριβάλλον. 

η. Υποστηρίζει το Υπουργείο Περιβάλλοντος, Χωροτα¬ 
ξίας και Δημοσίων Έργων, καθώς και άλλους αρμόδιους 
δημόσιους φορείς, στη διαμόρφωση, προώθηση και 
εφαρμογή διεθνών συνεργασιών της χώρας για θέματα 
περιβάλλοντος και βιώσιμης ανάπτυξης. 

θ. Επεξεργάζεται και εισηγείται μέτρα προληπτικής πο¬ 
λιτικής για το περιβάλλον. Στο πλαίσιο αυτό, διατυπώνει 
εκτιμήσεις για τις ενδεχόμενες περιβαλλοντικές επιπτώ¬ 
σεις των τομεακών αναπτυξιακών πολιτικών και εισηγεί- 
ται μέτρα για την ενσωμάτωση της περιβαλλοντικής διά¬ 
στασης στις δημόσιες πολιτικές και ιδίως στις πολιτικές 
γεωργίας, βιομηχανίας, τουρισμού, μεταφορών και ενέρ¬ 
γειας, καθώς και στην οικιστική πολ/ιτική και στην πολιτι¬ 
κή κατοικίας. 


ι. Αναλαμβάνει την εκπόνηση ή εκτέλεση εθνικών ή ευ¬ 
ρωπαϊκών προγραμμάτων και δράσεων για το περιβάλ¬ 
λον και τη βιώσιμη ανάπτυξη. 

ια. Διοργανώνει πρότυπα προγράμματα κατάρτισης και 
επιμόρφωσης για θέματα περιβάλλοντος και βιώσιμης 
ανάπτυξης, καθώς επίσης και συνέδρια, ημερίδες, επι¬ 
μορφωτικά σεμινάρια και άλλες ενημερωτικές εκδηλώ¬ 
σεις. 

ιβ. Αναλαμβάνει εκδοτική δραστηριότητα έντυπης ή 
ηλεκτρονικής μορφής, καθώς και άλλες συναφείς ενέρ¬ 
γειες προβολής ή ενημέρωσης. 

ιγ. Αναλαμβάνει και αναθέτει την εκτέλεση έργων, την 
εκπόνηση μελετών και την εν γένει παροχή υπηρεσιών 
που θεραπεύουν και προάγουν τους ιδρυτικούς του σκο¬ 
πούς. 

3. Γ ια την εκπλήρωση των σκοπών και την άσκηση των 
αρμοδιοτήτων του, το Κέντρο συνεργάζεται με τις αρμό¬ 
διες υπηρεσίες της Ευρωπαϊκής Ένωσης καιτων διεθνών 
οργανισμών, τις αρμόδιες κρατικές υπηρεσίες, τα νομικά 
πρόσωπα δημοσίου δικαίου, τις δημόσιες επιχειρήσεις 
και κάθε άλλο αρμόδιο οργανισμό του ευρύτερου δημο¬ 
σίου τομέα. Οι παραπάνω δημόσιοι οργανισμοί και κρατι¬ 
κές υπηρεσίες οφείλουν να συντρέχουν στο έργο του, πα¬ 
ρέχοντας κάθε αναγκαίο στοιχείο και πληροφορία. Το Κέ¬ 
ντρο συνεργάζεται επίσης με ημεδαπά και αλλοδαπά 
εκπαιδευτικά ιδρύματα, ερευνητικά κέντρα, ινστιτούτα ή 
οργανισμούς του ιδίου ή συγγενούς επιστημονικού εν¬ 
διαφέροντος, μη κυβερνητικές οργανώσεις, καθώς και με 
νομικά ή φυσικά πρόσωπα του ιδιωτικού τομέα (μελετη¬ 
τές, εμπειρογνώμονες, ερευνητές κ.λπ.), που δραστηριο¬ 
ποιούνται στα πεδία αρμοδιότητας του. 

Άρθρο 4 

Διοικητικό Συμβούλιο 

1. Το Κέντρο διοικείται από ενδεκαμελές Διοικητικό 
Συμβούλιο (Δ.Σ.), που αποτελείται από τον Πρόεδρο και 
10 μέλη, οι οποίοι είναι επιστήμονες αναγνωρισμένου κύ¬ 
ρους με ειδίκευση και εμπειρία σε θέματα περιβάλλοντος. 
Η θητεία του Προέδρου και των μελών του Διοικητικού 
Συμβουλίου είναι τριετής και μπορεί να ανανεώνεται. 

2. Ο Πρόεδρος και τα μέλη του Δ.Σ. ορίζονται με από¬ 
φαση του Υπουργικού Συμβουλίου, μετά από πρόταση 
του Υπουργού Περιβάλλοντος Χωροταξίας και Δημοσίων 
Έργων. 

3. Το Δ.Σ. ασκεί τις αρμοδιότητες που αναφέρονται στο 
άρθρο 3. Αποφασίζει επίσης για κάθε θέμα που αφορά τη 
διοίκηση και λειτουργία, τη διαχείριση της περιουσίας και 
τη διάθεση των πόρων, καθώς και για κάθε άλλο θέμα που 
ανάγεται στην εκπλήρωση των σκοπών του Κέντρου. Με 
απόφαση του Δ.Σ. μπορεί να ανατίθενται συγκεκριμένες 
αρμοδιότητες σε μέλη του ή στο Διευθυντή του Κέντρου. 

4. Το Δ.Σ. συνεδριάζει τουλάχιστον μία φορά το μήνα, 
μετά από γραπτή πρόσκληση του Προέδρου του, στην 
οποία περιέχονται τα θέματα της ημερήσιας διάταξης. 
Του Δ.Σ. προεδρεύει ο Πρόεδρος. Το Δ.Σ. βρίσκεται σε 
απαρτία όταν παρίστανται έξη τουλάχιστον από τα ένδε¬ 
κα μέλη του και λαμβάνει αποφάσεις με απόλυτη πλειο- 
ψηφία των παρόντων. Σε περίπτωση ισοψηφίας υπερι¬ 
σχύει η ψήφος του Προέδρου. 

5. Ο Πρόεδρος του Δ.Σ. εκπροσωπείτο Κέντρο δικαστι¬ 
κούς και εξωδίκως, συγκαλείτο Δ.Σ., προεδρεύει των συ- 
νεδριάσεωντου και ασκεί όλες τις αρμοδιότητες που προ- 
βλέπονται από τους Κανονισμούς του Κέντρου ή του ανα- 

τίθενται με απόφαση του Δ.Σ. Τον Πρόεδρο αναπληρώ¬ 
νουν κατά σειρά ο Διευθυντής του Κέντρου εφόσον είναι 
μέλος του Δ.Σ. ή άλλο μέλος του Δ.Σ που ορίζεται από αυ¬ 
τό. 

6. Με απόφαση του Δ.Σ. ανατίθενται καθήκοντα γραμ¬ 
ματέα σε υπάλληλο του Κέντρου. 

Άρθρο 5 
Διευθυντής 

1. α. Στο Κέντρο συνιστάται θέση Διευθυντή με σύμβα¬ 
ση εργασίας ορισμένου χρόνου διάρκειας τριών (3) ετών 
που μπορεί να ανανεώνεται. 

β. Ως Διευθυντής προσλαμβάνεται πτυχιούχος ανώτα¬ 
της σχολής της ημεδαπής ή ισότιμης της αλλοδαπής, θε¬ 
τικής ή θεωρητικής κατεύθυνσης, που διαθέτει διδακτο¬ 
ρικό ή μεταπτυχιακό δίπλωμα σε αντικείμενο συναφές 
προς τους σκοπούς του Κέντρου και ταυτόχρονα δεκα- 
πενταετή τουλάχιστον επαγγελματική εμπειρία σε θέμα¬ 
τα περιβάλλοντος. Απαιτείται επίσης άριστη γνώση μιας 
τουλάχιστον ξένης γλώσσας και συνεκτιμάται η γνώση 
και άλλων ξένων γλωσσών. Η πρόσληψη του Διευθυντή γί¬ 
νεται σύμφωνα με τις διατάξεις του Ν. 2190/1994 (ΦΕΚ 28 
Α') όπως εκάστοτε ισχύει. 

γ. Η πλήρωση της θέσης μπορεί να γίνει και με απόσπα¬ 
ση προσωπικού που υπηρετεί είτε με σχέση δημοσίου δι¬ 
καίου, είτε με σύμβαση ιδιωτικού δικαίου αορίστου χρό¬ 
νου στο Δημόσιο και τον ευρύτερο δημόσιο τομέα και το 
οποίο συγκεντρώνει τα απαιτούμενα για τη συγκεκριμένη 
θέση προσόντα. Η απόσπαση γίνεται μετά από αίτηση του 
ενδιαφερομένου με κοινή απόφαση του Υπουργού Περι¬ 
βάλλοντος, Χωροταξίας και Δημοσίων Έργων και του οι¬ 
κείου Υπουργού, χωρίς γνώμη του υπηρεσιακού συμβου¬ 
λίου. Η διάρκεια της απόσπασης μπορεί να ορίζεται μέχρι 
τρία (3) έτη και μπορεί να παρατείνεται μέχρι άλλα τρία (3) 
έτη. Ο χρόνος της απόσπασης, λογίζεται για κάθε συνέ¬ 
πεια ως χρόνος πραγματικής υπηρεσίας που διανύθηκε 
στην οργανική θέση του αποσπασθέντος, σύμφωνα με τη 
σχετική νομοθεσία. 

δ. Καθήκοντα Διευθυντή μπορούν επίσης να ανατίθε¬ 
νται στον Πρόεδρο ή σε ένα από τα μέλη του Δ.Σ., με από¬ 
φαση του οργάνου αυτού, εφόσον έχουν τα προβλεπόμε- 
να για τη θέση αυτή τυπικά προσόντα. 

2. Ο Διευθυντής του Κέντρου έχει τις εξής αρμοδιότη¬ 
τες: 

α. Μετέχει, χωρίς ψήφο εάν δεν είναι μέλος, στις εργα¬ 
σίες του Δ.Σ. και φροντίζει για την εφαρμογή των αποφά¬ 
σεων αυτού. 

β. Συντάσσει και εισηγείται στο Δ.Σ. το πρόγραμμα δρά¬ 
σης και εργασιών του Κέντρου. 

γ. Προΐσταταιτων υπηρεσιών του Κέντρου και μεριμνά 
για την ομαλή και αποδοτική λειτουργία τους. 

δ. Καταρτίζει και υποβάλλει προς έγκριση στο Δ.Σ. τον 
ετήσιο προϋπολογισμό, απολογισμό και ισολογισμό, 
ασκεί την οικονομική διαχείριση και δίνει εντολή για την 
πληρωμή κάθε δαπάνης. 

ε. Συνιστά ομάδες εργασίας και επιτροπές από στελέχη 
του Κέντρου, εξωτερικούς εμπειρογνώμονες και εκπρο¬ 
σώπους οργανισμώντου δημοσίου ή του ιδιωτικού τομέα, 
που έχουν ειδικές γνώσεις ή εμπειρία και μπορούν να συ¬ 
νεισφέρουν στην επίτευξη των σκοπώντου. 

στ. Ασκεί όποια άλλη αρμοδιότητα του ανατίθεται με 
τον Κανονισμό λειτουργίας του Κέντρου ή του μεταβιβά¬ 
ζεται με απόφαση του Δ.Σ. 


Άρθρο 6 
Πόροι 

Πόροι του Κέντρου είναι: 

α. Οικονομικές επιχορηγήσεις από το Πρόγραμμα Δη¬ 
μοσίων Επενδύσεων (Π.Δ.Ε.) του Υπουργείου Περιβάλλο¬ 
ντος, Χωροταξίας και Δημοσίων Έργων. 

β. Οικονομικές επιχορηγήσεις από το Π.Δ.Ε. άλλων 
υπουργείων, οργανισμούς της τοπικής αυτοδιοίκησης 
πρώτης και δεύτερης βαθμίδας και νομικά πρόσωπα του 
ευρύτερου δημόσιου τομέα, σε βάρος του προϋπολογι¬ 
σμού τους, καθώς και αμοιβές για παροχή υπηρεσιώντου 
Κέντρου προς αυτούς. 

γ. Κοινοτικοί και εθνικοί πόροι που διατίθενται για την 
εκπόνηση προγραμμάτων, μελετών και ερευνών σχετικά 
με θέματα που ανάγονται στους σκοπούς του Κέντρου. 

δ. Πρόσοδοι από την εκμετάλλευση περιουσιακών στοι¬ 
χείων, επιχορηγήσεις, δωρεές, κληρονομιές, κληροδο¬ 
σίες και κάθε είδους τακτικές ή έκτακτες εισφορές ημε¬ 
δαπών ή αλλοδαπών, φυσικών ή νομικών προσώπων. 

ε. Επιχορηγήσεις από το Ειδικό Ταμείο Εφαρμογής 
Ρυθμιστικών και Πολεοδομικών Σχεδίων (ΕΤΕΡΠΣ), το 
ύψος των οποίων καθορίζεται εκάστοτε με απόφαση του 
Υπουργού Περιβάλλοντος, Χωροταξίας και Δημοσίων 
Έργων. 

στ. Έσοδα από την πώληση των εκδόσεων του, δεδομέ¬ 
νων και κάθε άλλου πνευματικού προϊόντος που παράγει 
το Κέντρο, καθώς και αμοιβές από την εκτέλεση ερευνών, 
μελετών και κάθε είδους υπηρεσιών στα πλαίσια των σκο¬ 
πών του για λογαριασμό τρίτων. 

ζ. Επιχορηγήσεις από άλλες πηγές και κάθε άλλο έσο¬ 
δο από οποιαδήποτε αιτία. 

«Αρθρο 7 

Προσωπικό - Διάρθρωση υπηρεσιών 
1. Στο Κέντρο συνιστώνται οι ακόλουθες οργανικές θέ¬ 
σεις τακτικού προσωπικού με σχέση εργασίας ιδιωτικού 
δικαίου ορισμένου χρόνου διάρκειας τριών (3) ετών, που 
μπορεί να ανανεώνεται: 

α. Είκοσι (20) θέσεις ειδικού επιστημονικού προσωπι¬ 
κού κατά την έννοια της παρ. 2 του άρθρου 25 του Ν. 
1943/1991. 

β. Τρεις (3) θέσεις Πληροφορικής, κατηγορίας Πανεπι¬ 
στημιακής ή Τεχνολογικής Εκπαίδευσης. Τα προσόντα 
διορισμού στις θέσεις αυτές είναι αυτά που ορίζονται στα 
άρθρα4και11 αντίστοιχα του Π.Δ. 194/1998 (ΦΕΚ84Α'). 
Απαιτείται επίσης άριστη γνώση της αγγλικής γλώσσας 
και προηγουμένη επαγγελματική εμπειρία στα σχετικά 
αντικείμενα τουλάχιστον τριών ετών. Συνεκτιμάται η γνώ¬ 
ση και άλλων ξένων γλωσσών. 

γ. Μία (1) θέση υπευθύνου Τύπου και Δημοσίων Σχέσε¬ 
ων. Ως προσόν διορισμού στην ανωτέρω θέση ορίζεται 
πτυχίο ανώτατης σχολής της ημεδαπής ή ισότιμο της αλ¬ 
λοδαπής, κατεύθυνσης επικοινωνίας, δημοσιογραφίας ή 
ΜΜΕ. Απαιτείται επίσης άριστη γνώση της αγγλικής 
γλώσσας και προηγούμενη επαγγελματική εμπειρία στο 
σχετικό αντικείμενο τουλάχιστον τριών ετών, καθώς και 
ικανότητα χειρισμού ηλεκτρονικών υπολογιστών. Συνε- 
κτιμάται η γνώση και άλλων ξένων γλωσσών. 

δ. Δέκα (10) θέσεις Διοικητικού Προσωπικού, έκτων 
οποίων τέσσερις (4) θέσεις κατηγορίας Πανεπιστημιακής 
Εκπαίδευσης, τρεις (3) θέσεις κατηγορίας Δευτεροβάθ¬ 
μιας Εκπαίδευσης και τρεις (3) θέσεις κατηγορίας Υπο- 

χρεωτικής Εκπαίδευσης, Τα προσόντα διορισμού σης θέ¬ 
σεις αυτές είναι αυτά που ορίζονται αντίστοιχα στα άρθρα 
3, 15, 16 και 22του Π.Δ. 194/1998 (ΦΕΚ84Α'). Απαιτείται 
επίσης προηγούμενη επαγγελματική εμπειρία στα σχετι¬ 
κά αντικείμενα τουλάχιστον τριών ετών. Ειδικά, για τις κα¬ 
τηγορίες ΠΕ και ΔΕ απαιτείται προσθέτως άριστη γνώση 
μιας ξένης γλώσσας και η ικανότητα χειρισμού ηλεκτρο¬ 
νικών υπολογιστών. 

2. Η πλήρωση των ανωτέρω θέσεων γίνεται κατά τη διαδι¬ 
κασία του Ν. 2190/1994 (ΦΕΚ 28 Α'), όπως κάθε φορά ισχύει. 

3. Η πλήρωση των θέσεων μπορεί να γίνει και με από¬ 
σπαση προσωπικού που υπηρετεί με κάθε είδους σχέση 
στο Δημόσιο και τον ευρύτερο δημόσιο τομέα και το 
οποίο συγκεντρώνει τα απαιτούμενα για κάθε θέση προ¬ 
σόντα. Η απόσπαση γίνεται μετά από αίτηση του ενδια¬ 
φερομένου με κοινή απόφαση του Υπουργού Περιβάλλο¬ 
ντος, Χωροταξίας και Δημοσίων Έργων και του οικείου 
Υπουργού, χωρίςγνώμητου υπηρεσιακού συμβουλίου. Η 
διάρκεια της απόσπασης μπορεί να ορίζεται μέχρι τρία (3) 
έτη και μπορεί να παρατείνεται μέχρι άλλα τρία (3) έτη. Ο 
χρόνος της απόσπασης, λογίζεται για κάθε συνέπεια ως 
χρόνος πραγματικής υπηρεσίας που διανύθηκε στην ορ¬ 
γανική θέση του αποσπασθέντος σύμφωνα με τη σχετική 
νομοθεσία. Το προσωπικό που αποσπάται στο Κέντρο 
λαμβάνει το μισθό, τα επιδόματα και όλες τις επιπλέον τα¬ 
κτικές αποδοχές, καθώς και τις οποιεσδήποτε λοιπές 
απολαβές της οργανικής τους θέσης, με την επιφύλαξη 
των διατάξεων της παραγράφου 2 του άρθρου 10 του Ν. 
2470/1997 (ΦΕΚ 40 Α’). 

4. Στο Κέντρο συνιστώνται επίσης δύο θέσεις δικηγό¬ 
ρων με σχέση εμμίσθου εντολής για την αντιμετώπιση των 
δικαστικών και εξωδίκων υποθέσεωντου Κέντρου. Η πλή¬ 
ρωση των θέσεων αυτών γίνεται σύμφωνα με τις διατά¬ 
ξεις του άρθρου 11 του Ν. 1649/1986 (ΦΕΚ 149 Α'), όπως 
τροποποιήθηκε με το άρθρο 18 του Ν. 1868/1989 (ΦΕΚ 
230 Α'). 

5. Με τον εσωτερικό κανονισμό διάρθρωσης και λει¬ 
τουργίας που καταρτίζεται κατά το άρθρο 9, καθορίζο¬ 
νται οι υπηρεσιακές μονάδεςτου Κέντρου και η κατανομή 
σε αυτές του προσωπικού του παρόντος άρθρου, καθώς 
και τα προσόντα, τα καθήκοντα και οι αρμοδιότητες των 
προϊσταμένων και των υπαλλήλων των μονάδων αυτών. 

Άρθρο 8 

Οικονομικός έλεγχος 

1. Ο οικονομικός και διαχειριστικός έλεγχος του Κέ¬ 
ντρου ενεργείται με τη διαδικασία που ορίζεται από τις 
κείμενες διατάξεις περί Σώματος Ορκωτών Λογιστών. 

2. Το διαχειριστικό έτος του Κέντρου συμπίπτει με το 
ημερολογιακό έτος. Το πρώτο διαχειριστικό έτος αρχίζει 
από την ημέρα δημοσίευσης του παρόντος διατάγματος 
και λήγει την 31η Δεκεμβρίου του έτους αυτού. 

3. Οι ορκωτοί λογιστές που ασκούν τον τακτικό έλεγχο 
υποβάλλουν στο Δ.Σ. του Κέντρου μέχρι το τέλος Ιουνίου 
κάθε έτους έκθεση για τη διαχείριση και τον απολογισμό 
του διαχειριστικού έτους που έληξε. Οι εκθέσεις υποβάλ¬ 
λονται δια του Διευθυντή του Δ.Σ. του Κέντρου, στον 
Υπουργό Περιβάλλοντος Χωροταξίας και Δημοσίων Έρ¬ 
γων και στον Υπουργό Οικονομικών. 

4. Ο Υπουργός Περιβάλλοντος, Χωροταξίας και Δημο¬ 
σίων Έργων και ο Υπουργός Οικονομικών δύνανται να ζη¬ 
τήσουν οποτεδήποτε έκτακτο έλεγχο της οικονομικής 
διαχείρισης του Κέντρου. 


Άρθρο 9 

Κανονισμοί 

1. Το Δ.Σ, τον Κέντρου καταρτίζει: 

α. Εσωτερικό κανονισμό διάρθρωσης και λειτουργίας 
του Κέντρου. 

β. Κανονισμούς για την εκπόνηση μελετών και παροχή 
υπηρεσιών, τη διενέργεια προμηθειών και την εκτέλεση 
έργων, καθώς και για τη σύναψη, εκτέλεση και λύση των 
σχετικών με τις παραπάνω περιπτώσεις συμβάσεων. 

γ. Κανονισμό αποζημίωσης και αμοιβών Προέδρου, με¬ 
λών και γραμματέα του Δ.Σ. του Κέντρου, λοιπών δαπα¬ 
νών και γενικής διαχείρισης πόρων. 

δ. Κανονισμό κατάστασης προσωπικού. 

2. Οι Κανονισμοί της προηγούμενης παραγράφου εγκρί- 
νονται με αποφάσεις του Υπουργού Περιβάλλοντος, Χω¬ 
ροταξίας και Δημοσίων Έργων που δημοσιεύονται στην 
Εφημερίδα της Κυβερνήσεως. Ειδικά για τον κανονισμό 
της περιπτώσεως γ' απαιτείται και η έγκριση του Υπουργού 
Οικονομικών. Αντίστοιχα για τους κανονισμούς των περι¬ 
πτώσεων α' και δ' απαιτείται και η έγκριση του Υπουργού 
Εσωτερικών Δημόσιας Διοίκησης και Αποκέντρωσης. 

Άρθρο 10 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευση του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε την εκτέλεση και δημοσίευση 
του παρόντος διατάγματος. 

Αθήνα, 23 Νοεμβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΦΥΠΟΥΡΓΟΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Β. ΠΑΠΑΝΔΡΕΟΥ Γ. ΔΡΥΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ 

-♦- 

ΑΝΑΚΟΙΝΩΣΕΙΣ 

Αριθ. Φ.0544/7/ΑΣ 839/Μ.5048 (2) 

Ανακοίνωση για τη θέση σε ισχύ της Συμφωνίας Ελλάδος 
- Ρουμανίας για συνεργασία και αμοιβαία συνδρομή 
μεταξύ των Τελωνειακών τους Διοικήσεων. 
Αθήνα 19.10.1999. 

Το Υπουργείο Εξωτερικών ανακοινώνει ότι η Συμφωνία 
μεταξύ των Κυβερνήσεων της Ελληνικής Δημοκρατίας 
και της Ρουμανίας για τη συνεργασία και αμοιβαία συν¬ 
δρομή μεταξύ των Τελωνειακών τους Διοικήσεων που 
υπογράφηκε στην Αθήνα στις 19 Οκτωβρίου 1999 και κυ¬ 
ρώθηκε με τον υπ’ αριθ. 2845/2000 Νόμο που δημοσιεύ- 
θηκε στο υπ’ αριθ. 228 Φύλλο της Εφημερίδος της Κυ¬ 
βερνήσεως τεύχος Α' της 23 Οκτωβρίου 2000 θα τεθεί σε 
ισχύ σύμφωνα με τη διάταξη του άρθρου 19παράγρ. 1 αυ¬ 
τής, την 1 Δεκεμβρίου 2000. 

Αθήνα, 21 Νοεμβρίου 2000 
Με εντολή Υπουργού 

Ο Προϊστάμενος της ΕΝΥ - Ειδικός Νομικός Σύμβουλος 
ΒΑΣΙΛΕΙΟΣ ΠΑΤΡΩΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






